Ǎ məyɔŋ, vógólán ebúg Ńtondôbə ! Yédégán dzɔ́ á bilǒn yā óyǎb mínā nâ: "Ényɔ́ á ngātsam Ísraɛ̂l énye fə a kóan nye a baala nyé anə́ ńnɔ̄ni miǹtómbá ā baala ǹkunda wóe." 11Amú Ńtondôbə a kode Ísraɛ̂l, a kode nyé á mɔ́ mə́ ényɔ́ ā lod nyé á ngul. 12Bâyi sɔ́ ai ayéngá ânyu ńkǒl Síon, bâyi sɔ́ ézɔ̌b áfáŋ Ńtondôbə, ovə́ga, m̀kpámáŋ wɔ̂n, m̀bɔ́n, miǹtómbá ai nyag; bâyi fulan ai afúb yā báwɔdan ai məndím, bâyǐ kig bɔ́bɔlan.